பேரையூர் இருளப்பசாமி கோயில்

**பேரையூர் இருளப்பசாமி கோயில்** தமிழ்நாட்டில் இராமநாதபுரம் மாவட்டம், பேரையூர் என்னும் அழகிய சிற்றூரில் அமைந்துள்ள கோயிலாகும். வரலாற்றுச் சிறப்புமிக்க இவ்வூரின் கண்மாய்க்கரையில் இக்கோவில் அமைந்துள்ளது. இக்கோவிலின் பழைய பெயர் நிறைகுளத்து ஐயனார் ஆகும். இதனை உறுதி செய்யும் வகையில் இக்கோவிலின் பழைமையான ஆலய மணியில் நிறைகுளத்து அய்யனார் என பொறிக்கப்பட்டுள்ளது. மேலும் இவ்வூரிலுள்ள சிலரின் பெயரும் நிறைகுளத்தான் என வைக்கப்பட்டுள்ளது.

## வரலாறு
இருளப்பசாமி தமிழ்நாட்டின் கிராமப்புறங்களில் வழிபடப்படும் ஒரு சக்திவாய்ந்த காவல் தெய்வம். அங்காளம்மனின் காவலராகவும், 21 தெய்வங்களுக்கு அதிபதியாகவும் கருதப்படுகிறார். இவர் பெரும்பாலும் அங்காளம்மன் அல்லது அங்காள பரமேஸ்வரி கோயில்களில் காவல் தெய்வமாக எழுந்தருளியுள்ளார்.

 இருளப்பசாமி பிறப்பு கதை  இருளப்ப சாமி வரலாறு:  

 காளிதேவியே அங்காளம்மனாகப் பிறந்தாள். "அங்காளம்' என்ற சொல்லுக்கு "இணைதல்' என்று பொருள். வல்லாள கண்டன் என்ற அசுரன் கடும் தவம் செய்து சிவதரிசனம் பெற்றான். பிறவியை முடித்த ஒருவரால் தான் தனக்கு அழிவு வர வேண்டும். 

எந்த ஆயுதத்தாலும் தன்னை அழிக்க முடியாது என்று வரம் பெற்றான். இதனால் தன்னை யாராலும் அழிக்க முடியாது என்ற ஆணவத்தில் தேவர்களை துன்பப்படுத்தினான். அழியாவரம் பெற்ற அவன் 108 பெண்களை மணந்தாலும் குழந்தை வரம் மட்டும் கிடைக்கவில்லை.

குழந்தையில்லாத அவன் மேலும் நெறி கெட்டு திரிந்தான். வல்லாளகண்டனின் கொடுமைக்கு முடிவு கட்ட சிவன் முடிவெடுத்தார். பார்வதி தேவியை அழைத்து, நீ மீனாட்சி, காமாட்சி, விசாலாட்சி, காந்திமதி, மாரியம்மன், காளியாகவும் ஆறு பிறவிகள் எடு. ஏழாவது பிறவி பற்றி நான் பிறகு சொல்வேன் என்றார். 

அதன்படி அன்னை பார்வதி ஆறு பிறவிகள் எடுத்து மக்களுக்கு அருள்பாலித்தாள். காளியாக உருவெடுத்த போது, சிவனையும் மிஞ்சிய சக்தியாக எண்ணி, அவரை நடனப்போட்டிக்கு அழைத்தாள்.அந்த போட்டியில் தோல்வி அடைந்தாள். வெட்கம் தாளாமல் தன்னையே எரித்து கொண்டாள்.அவளது அங்கம் வெந்தது.சாம்பலான காளியை மீண்டும் ஒன்று கூட்டினார் சிவன். 

அவள் உயிர் பெற்று எழுந்தாள். 
அங்கத்தில் இருந்து அவள் பிறந்ததால் "அங்காளம்மன்' எனப்பட்டாள். பம்பை பிறந்த கதை வல்லாளகண்டன் என்ற சாகாவரம் பெற்ற அசுரனுக்கு குழந்தைகள் இல்லை. 

அவன் மேல் மிகவும் பாசம் கொண்ட கண்டி என்ற மனைவி குழந்தை வரத்துக்காக ஒரு முதியவளிடம் குறிகேட்டாள். காளிதேவியே முதியவளாக உருமாறி வந்ததை அவள் அறியவில்லை.குறிசொன்ன அவள்""நான் தரும் திருநீறை சாப்பிடு. குழந்தை பிறக்கும். ஆனால், உன் கணவன் இறந்துவிடுவான். பரவாயில்லையா?* என்றாள்.தன் கணவனுக்கு தான் எளிதில் சாவு வராதே என்ற தைரியத்தில் கிழவி கொடுத்த திருநீறைச் சாப்பிட்டு கர்ப்பமானாள்.

 வெளியூர் சென்றிருந்த வல்லாளகண்டன் தன் மனைவி கர்ப்பமான செய்திகேட்டு அவள் மேல் சந்தேகப்பட்டான்.காட்டிற்கு தூக்கிச் சென்று அவளைக் கொல்ல உத்தரவிட்டான். ஆனால், பாம்பு வடிவில் வந்த காளி காவலர்களை விரட்டிவிட்டு அவளைக் காப்பாற்றினாள். அவளை அரண்மனைக்கு அழைத்து வந்து, நடந்ததைச் சொன்னாள் முதியவள். வல்லாளனும் நம்பிவிட்டான். குழந்தை பிறக்கும் சமயத்தில், வல்லாளனிடம் முதியவள், ""குழந்தை பிறக்கும் போது விளக்குகளை அணைத்துவிட வேண்டும்,* என்றாள். வல்லாளனும் காரணம் புரியாமல் விளக்கை அணைத்தான். 

உடனே முதியவள்,""இருளா, வெளியே வா,* என்றாள். கண்டியின் வயிற்றைக் கிழித்துக் கொண்டு குழந்தை வந்தது. கண்டி இறந்தாள். ஆத்திரமடைந்த வல்லாளகண்டன், முதியவளைக் கொல்லப் பாய்ந்தான். அவள் அங்காளம்மனாக பெருவடிவம் கொண்டு அவனை ஆட்கொண்டாள்.""வல்லாளனே! என் கையால் மரணமடையும் நீ முக்தியடைவாய்.

 உன்னை இனி என் கோயில்களில் பம்பை என்ற மேளமாகப் பயன்படுத்துவர். உன் மகன் இருளன் என் வாசலில் பாதுகாப்பாக இருப்பான்,* என்றாள்.காவல் தெய்வ கோயில்களில் உள்ள இருளப்ப சுவாமி இவர் ஆவார் ! வெள்ளை குதிரையில் கைகளில் சாட்டையுடன் தலை பாகையுடனும் காட்சி கொடுப்பார். 

இன்றுவரை பம்பை மேளமும் கோயில்களில் ஒலித்து வருகிறது.நாம் செல்லும் இடங்களுக்கு துணையாக உடன் இருந்து காப்பவர் இந்த இருளப்ப சுவாமி ஆவார். இன்றும் கூட கிராமங்களில் இவர் சன்னதியை கடக்கும் சமயத்தில் முதியவர்கள் மற்றும் கிராமத்து மக்கள் பயபக்தியுடன் தங்கள் கால்களில் காலனி அணிவது கூட கிடையாது.

இருளப்பசாமி சிறப்புகள்: 

• தோற்றம்: காளிதேவி அங்காளம்மனாகப் பிறந்தபோது, அந்த அன்னைக்குக் காவலாக இருளப்பசாமி தோன்றியதாகக் கூறப்படுகிறது. 
 
• முக்கியத்துவம்: கிராமங்களைப் பாதுகாக்கும் தெய்வமாகவும், தீய சக்திகளிடமிருந்து மக்களைக் காக்கும் காவல் தெய்வமாகவும் இவர் போற்றப்படுகிறார். 

இருளப்பசாமி மதுரை மற்றும் இராமநாதபுரம் மாவட்டங்களில் பல குடும்பங்களின் குலதெய்வமாகவும் வழிபடப்படுகிறார்.

       இக்கோயில் பத்தொன்பதாம் நூற்றாண்டைச் சேர்ந்தது.இது ஒரு கிராமக் கோயில் ஆகும். ஆகவே நாள்தோறும் அனைத்து சமூகத்தினரும் பக்தியுடன் வழிபட்டுச் செல்கின்றனர். இரண்டு ஆண்டுகளுக்கு ஒருமுறை களியாட்டம் என்ற முளைப்பாரித் திருவிழா இங்கு வெகுசிறப்பாக கொண்டாடப்படுகிறது.

## கோயில் அமைப்பு

இக்கோயிலில் இருளப்பசாமி சன்னதியும், முருகன், விநாயகர், கருப்பணசுவாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. இக்கோவில் பேரையூர் பேருந்து நிறுத்தம் அருகே உள்ளது.இக் கோயிலின் தல விருட்சமாக 150 ஆண்டுகள் பழமையான ஆலமரம் ஒன்று உள்ளது. மேலும் இக்கோவிலைச்சுற்றிலும் வில்வம், விளாமரம், மருத மரம்,நாகலிங்கம் மற்றும் மலைவேம்பு போன்ற மரங்கள் உள்ளன.

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் முளைப்பாரி முக்கியத் திருவிழாவாக நடைபெறுகிறது. இந்தத் திருவிழா ஒருவார காலம் சீரும் சிறப்புமாக நடைபெறும். இதில் மாவிளக்கு, அக்னிசட்டி எடுத்தல் மற்றும் முளைப்பாரி எடுத்தல் போன்ற நிகழ்வுகள் நடைபெறும்.  1937 ஆம் ஆண்டு பேரையூர் மக்கள் கொண்டாடிய மாபெரும் களியாட்டம் என்ற முளைப்பாரித் திருவிழா புகைப்படங்கள் சில இதில் பதிவு செய்யப்பட்டுள்ளன. இப்புகைப்படங்கள் இக்கோவிலின் பழைமையை பறைசாற்றுகின்றன.

## மேற்கோள்கள்

பகுப்பு:இராமநாதபுரம் மாவட்டத்திலுள்ள ராமர் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்